**Spoštovani starši,**

**aktivna pot v šolo pomeni, da otroci v šolo pridejo peš.** Pomembna je za zdravje, samostojnost in socialni razvoj otrok, saj zagotavlja minimalno priporočeno količino fizične dejavnosti in spodbuja vzgojo o prometni varnosti. Hoja in gibanje na splošno prispevata k boljši koncentraciji.

V tujini je razširjena navada, da odrasli **organizirano spremljajo otroke do šole peš po vnaprej začrtanih poteh in po stalnem urniku.** V Italiji in Švici je znan pod imenom pedibus, v Veliki Britaniji in ZDA pa kot walking bus. Tak način skupne hoje v šolo smo pri nas v Sloveniji imenovali **Pešbus**.

Pešbus ima določene postaje in vozni red, vodi ga spremljevalec in deluje podobno kot pravi šolski avtobus, le da se ne premika na kolesih, temveč z nogami. Otroci se v varnem okolju privajajo na udeležbo v prometu in so tako pozneje pripravljeni na samostojno pot v šolo. Za dobro delovanje Pešbusa je potrebno zanesljivo partnerstvo med spremljevalci, starši in otroki od 1. do 5. razreda.

**Akcija je namenjena učencem od 1. do 5. razreda, izvajali jo bomo od 16. 9. do 22. 9. 2021.**

**POMEMBNO!**

**Prvi dan bodo spremljevalci otrokom razdelili izkaznice, ki jih otroci vsak dan prinašajo s sabo in kasneje shranijo za pomladanski Pešbus.**

**Kombi zjutraj z relacij (Podhom, Elmont, Petač) v dneh akcije ne bo vozil.**

|  |  |
| --- | --- |
| Koordinatorici na šoli: | Ravnateljica: |
| Janja Geltar in Maja Prešeren | Mojca Brejc |

**[](http://www.aktivnovsolo.si/pesbus/)**

**[](http://www.aktivnovsolo.si/pesbus/)Septembrski Pešbus**

**Pešbus** bo na OŠ Gorje v šolskem letu 2021/22 'vozil'

v dneh **od 16. 9. do 22. 9.** **2021** po naslednjem voznem redu:

**1. linija:** **7.45** **– Krnica** (avtobusna postaja) – odcep pri kapelici – trgovina Mercator – OŠ Gorje.

**2. linija: 7.45 – Sp. Gorje (pri Črnetu)** – križišče pod Višelnico – Zg. Gorje (pri Zadrugi) – OŠ Gorje.

**3. linija**: **7.45** **– Sp. Gorje (pri Petaču)** – začetek steze za pešce pri Ličefu – OŠ Gorje.

**4. linija**: **7.30** **– Podhom pri koritu** – križišče Megre – križišče pri novem naselju v Sp. Gorjah – križišče pri Černetu – priključek steze za pešce pod Višelnico – OŠ Gorje.

**5. linija**: **7.40** **– Podhom**, **križišče na Gabrc** – križišče Fortuna, Kočna – odcep ceste proti čebelarski poti – priključek steze za pešce pod Višelnico – OŠ Gorje.

**6. linija**: **7.45 – Poljšica (pri koritu)** – križišče pod Poglejsko cerkvijo – križišče pri kapelici pod cerkvijo – OŠ Gorje.

**S podpisano prijavnico se starši zavežete, da boste upoštevali pravila:**

* Otrok mora pravočasno prispeti na postajo Pešbusa. Pešbus ne čaka otrok, ki zamujajo.
* Starši so odgovorni za pot od doma do postaje Pešbusa. Če je to potrebno, ga morajo pospremiti do postaje.
* Če otrok zboli ali iz drugih razlogov ne gre s Pešbusom, starši o tem pravočasno obvestijo odgovornega spremljevalca.
* Če otrok ne želi iti v šolo s Pešbusom, je njegovo vedenje in prihod v šolo skrb staršev.
* Spremljevalec ne odgovarja za dejanja otrok, za to so v celoti odgovorni njihovi starši, ki poskrbijo tudi za morebitno nezgodno zavarovanje. Starši otroke zaupajo spremljevalcem, ki vodijo Pešbus, tako kot npr. pri udeležbi na rojstnodnevni zabavi sošolca.

**Prijavnico oddajte razredničarki najkasneje do srede, 15. 9. 2021.**

----------------✂----------------------------✂-------------------------------✂----------------------------✂----------------

**PRIJAVNICA ZA PEŠBUS od 16. 9. do 22. 9. 2021**

Svojega otroka: , iz razreda prijavljam na Pešbus.

Priključil se bo na \_\_\_\_. liniji, točneje (*križišče, odcep, …*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KONTAKTNI PODATKI**:

Ime in priimek starša:

Naslov:

Mobitel: E-mail:

Kraj in datum: Podpis staršev: